Olkaa hedelmälliset.
Moninkertaistukaa.
MERITÄHTI Jumalan tuli
Raamatussa Jumalaa kuvataan kuluttavaksi tuleksi, ensituleksi.
Se palaa kaikissa, joissa Kristus asuu.
Tuli luo valoa, mutta maailmassa näemme pääosin vain pimeyttä.
Pimeys tuntuu lisääntyvän päivä päivältä.
Miksei maailma muutu Jeesuksen valosta? Uskon sen johtuvan siitä, -
että ne, joissa on Kristus, on sidottu seurakuntarakennuksiin -
ja heitä on estetty vaikuttamasta ulkopuolella.
Meidän on tuotava Jumalan ensituli kaduille.
Tässä Meritähti-jaksossa tutkimme, -
millaisia vaikutuksia ensitulen irti päästämisellä on.
Noin 30 vuotta sitten meitä oli neljä pastoria.
Kokoonnuimme pohtimaan seurakunnan istuttamista -
omassa tunnustuskunnassamme alueellamme.
Kokoontumisissamme olikin valtava yhteisvaikutus.
Nautimme yhdessäolosta niin, -
ettei mikään voinut pitää meitä erossa. Emme tienneet, miksi.
Tiesimme, että kun olimme koolla, asioita alkoi tapahtua, -
seurakuntia syntyi ja opimme enemmän toisiltamme.
Käsitimme asian joitakin vuosia myöhemmin: yksi oli apostoli, -
toinen profeetta, kolmas evankelista ja neljäs paimen. Tuli myös opettaja.
Käsitimme, että me viisi toimimme paremmin ryhmänä.
Perustimme seurakuntia. Opimme orgaanisesta seurakunnasta.
Käynnistimme orgaanisen seurakunnan verkostoja.
Perustimme alueellemme monta seurakuntaa.
Ihmiset sanoivat: "Haluamme perustaa seurakuntia ja mennä uusille alueille."
Vaikutuksemme alkoi pian levitä kaikkialle Yhdysvaltoihin, -
Eurooppaan ja Aasiaan.
Jos saamme laitettua viisi lahjaa käytäntöön seurakunnassa -
ja lakkaamme määrittelemästä seurakuntaa tapahtumana, -
joka järjestetään sunnuntaina klo 10―12 tietyssä osoitteessa, -
alamme nähdä Jumalan valtakunnan laajenevan -
ja koskettavan yhteiskunnan kaikkia tasoja. Sitä me haluamme.
Se oli vain yksi ryhmä, jossa oli apostolisia ja profeetallisia ihmisiä.
Kuvittele, että ryhmiä olisi monia.
Jos yhdellä ryhmällä voi olla sellainen vaikutus, -
eri ryhmät voisivat vallata eri alueita -
ja pian koko planeetta olisi täytetty Jumalan valtakunnan liikkeellä.
Onko ollut helpompaa lisätä ryhmiä jakamalla kuin aloittaa tyhjästä?
Se ei ole ollut helppoa.
Meillä oli aluksi suhde ja tehtävä.
Aloittaminen lahjoista ei toimi kovin hyvin.
Opimme sen virheiden kautta.
Meistä jotkut ovat olleet yhdessä 30 vuoden ajan.
Kun olemme koolla, emme niinkään muistele menestystarinoita, -
vaan nauramme tyhmille virheillemme.
Naurua riittää tuntien ajaksi. - Aivan.
Pärjää paljon paremmin, jos pystyy nauramaan omille virheilleen.
Opimme, ettei näitä asioita voi organisoida. Kristus antaa lahjat.
Kun muodostaa ryhmiä pelkkien hengellisten lahjojen perusteella, -
ryhmä muovautuu jäsenten vahvuuksien mukaan.
Silloin jokainen haluaa tehdä sitä, missä hän on hyvä. Se repii ryhmää.
Ryhmä hitsautuu, kun keskitytään heikkouksiin, ei vahvuuksiin.
"En ole tässä hyvä.
Tarvitsen veljeä tai sisarta paikkaamaan heikkouksiani."
Ryhmien perustaminen lahjojen perusteella ei ole hedelmällistä.
Kun perustaa ryhmiä suhteiden ja tehtävän varaan, lahjat tulevat esiin.
Joku katsoja saattaa nyt kokea sydämessään poltetta -
ja halua aloittaa tätä.
Voisitko selittää ensiaskeleet, kun halutaan lähteä tähän suuntaan?
Kaikki lahjat ovat heijastumia Kristuksen eri piirteistä.
Yhdessä ne täyttävät Kristuksen mitan seurakunnassa.
Uskomme, että nuo viisi lahjaa ovat piilevinä meissä kaikissa.
Jotkin näyttäytyvät toisia heikompina, toiset vahvempina.
Tavoite ei ole keskittyä lahjoihin, -
koska silloin tärkeintä on "minä itse".
"Kuka olen? Mikä on tarkoitukseni?"
Lahjojen tarkoitus on keskittyä Jeesukseen.
Kun keskitymme Kristukseen -
ja Jumalan Hengen meihin antamiin sysäyksiin, -
palveleminen virtaa tavallisesti rakkaudesta ihmisiin.
Hengellisten lahjojen tutkiminen on suosittua seurakunnassa, -
koska ihmiset etsivät itseään ja omaa paikkaansa.
Se johtaa siihen, että keskitytään vääriin asioihin.
Meillä on eräs sanonta.
"Puhumme yhä uudelleen siitä, mihin uskomme.
Teemme sitä, mitä arvostamme."
Se on yksittäinen valinta, -
samalla tavalla kuin rakkauskin on valinta ja valintasarja.
Siirtyminen uskomisesta arvostukseen on valinta ja valintasarja.
Minne sitten menenkin maailmalla ja tapaan uskovien ryhmiä, -
näen heidän keskuudessaan viiden lahjan APEPO-tiimejä.
He ovat ystäviä sekä osa hengellistä perhettä ja seurakuntaa.
Kaikki on valmiina, suhteita myöden, -
mutta täytyy valita sanojen muuttaminen teoiksi -
ja luoda käytäntöjä, jotka saavat tiimin toimimaan paremmin.
Kaikki Kristuksessa tulee armon, totuuden ja ajan kautta.
Aikanaan tiimi voimistuu.
Se alkaa tavoittaa ja levittäytyä.
Sanomme kirjassamme, -
että jos koko ikämme rakastamme ja palvelemme ihmisiä edessämme, -
olemme täyttäneet kutsumuksemme, vaikkemme tuntisi lahjaamme.
Tärkeintä on keskittyä Kristukseen ja rakastaa ihmisiä.
Sillä tavalla saamme nähdä hedelmää tietyllä alueella.
Kristus vie meitä kohti kutsuamme.
Joskus pidämme hengellisiä lahjoja työhönsijoituksena.
Lahjojen tarkoitus on muka auttaa löytämään tehtävä -
sunnuntai-aamun ohjelmassa.
Jumalan valtakunta on paljon suurempi kuin se.
On tarkasteltava, kuka Kristus on, ja tuoda se esiin itsestämme.
Meidän pitäisi kasvaa ja kypsyä kaikissa viidessä lahjassa.
Emme saavuta täydellisyyttä, mutta meidän pitäisi pyrkiä parempaan.
Mieleeni tuli eräs asia, kun kuuntelin sinua -
jo vähän aiemmin.
Se liittyy seurakuntaan, jonka istutustyössä olen mukana paraikaa.
Autan ihmisiä ryhtymään asioihin, joihin heillä on poltetta, -
nimesimmepä ja määrittelimmepä lahjat miten tahdomme.
Pohjimmiltaan kyse on siitä, että ihmiset nousevat -
ja alkavat tehdä rakastamiaan asioita.
Minulla itselläni apostolinen lahja esiintyy vahvimpana.
Tahtoisin tietää, miten lahjan voi saada toimimaan käytännössä.
Miten ihmisiä voi auttaa ottamaan lahjansa käyttöön?
Profeetan lahjan omaavana tahdon aina palata alkulähteelle.
Katson ja tarkastelen asiaa omassa elämässäni.
En tahdo antaa helppoja vastauksia.
Sitä katsoo kaupunkia, itkee kaupungin puolesta, -
rukoilee kaupungin puolesta, menee kaupunkiin -
ja kuolee kaupungin puolesta. Niin Kristus teki.
Sen ei tarvitse olla kaupunki. Se voi olla mikä tahansa tilanne.
Kun mietit, miten lahjat saataisiin käyttöön, -
tarkastele ihmisiä Jumalan silmin.
Katso heidän potentiaaliaan.
Se saattaa saada sinut itkemään ja toivomaan heille todella parasta: -
"He pystyvät tähän!"
Rukoile sitten ja ryhdy toimiin. Elämän antaminen ystävän puolesta -
on elämänsä antamista ystävän edessä -
ja hänen auttamistaan kaikin mahdollisin keinoin.
Siihen kuuluu itselleen kuolemista. Sen voima auttaa ihmisiä.
Tarvitsemme sellaisia sydämiä.
Se on profeetallinen vastaus. - Vaikuttavaa.
Seurakunnan palvelutyössä ja siinä maailmassa -
ei ole vaikeaa huomata, että joitakin lahjoja puuttuu.
Ei kannata lähteä etsimään ihmisiä, jotka voivat paikata aukkoja.
Kannattaa keskittyä puuttuviin Kristuksen ominaisuuksiin.
Jos evankelinen lahja puuttuu, antaa sen virrata ihmisistä orgaanisesti, -
koska heissä on sisäisesti Kristuksen kaltaisuus.
Lahjojen käyttöönotto on sisäisen tulen käyttöönottoa.
Seurakunnista suuri osa yrittää ujuttaa hyviä asioita ihmisiin: -
hyvää opetusta, oppia, yhteyttä, palvelua ja muuta.
Jokainen pastori yrittää ujuttaa kristittyyn jotakin.
Raamatussa sanotaan, että heissä on jo kaikki, mitä jumalisuuteen tarvitaan.
Heitä on siunattu kaikella taivaallisella siunauksella.
Sitten siihen lisätään: "Olet saanut taivaan kaikki siunaukset.
Kunhan saat vielä opetukseni, pärjäät hyvin." Naurettavaa!
Sen sijaan että yrittäisimme ujuttaa hyviä asioita sisään, -
täytyisi virittää käyttöön jo olemassa olevat Jumalan antamat asiat.
Se on aivan erilainen lähestymistapa palvelemiseen.
Emme yritä sijoittaa ihmisiin tiettyjä asioita, vaan päästää irti ensitulen -
ja antaa sen tarttua muihinkin. Koko seurakunta kääntyy ylösalaisin.
Sanoin aiemmin, että evankelista tavoittaa muita. Häntä ei voi estää.
Evankelistan todellinen kutsumus -
on varustaa pyhiä tavoittamaan kadonneita.
Otetaan toinen esimerkki, opettaja.
Opettaja ei ole kutsuttu opettamaan pyhiä.
Opettaja on kutsuttu varustamaan pyhiä opettamaan.
Tapasin ajatella, että opetus on lisääntymisen pullonkaula.
Kun löytää hyvän opettajan, haluaa vain kuunnella häntä.
Ei ikinä ajattele: "Minäkin pystyn tuohon."
Siksi hyvä opetus oli pullonkaula.
Kun perustin seurakunnan ja halusin sen moninkertaistuvan, -
tyhmensin tahallani opetustani, jotta rima ei olisi niin korkealla.
Päädyin moninkertaistamaan tyhmyyttä. Se ei ole Jumalan tahto.
Pohdin, miten voisimme saman- aikaisesti opettaa ja moninkertaistua.
Käsitin sen vasta, kun ymmärsin Ef. 4:n kunnolla.
Opettajan ei pidä opettaa pyhiä, vaan varustaa pyhiä opettamaan.
Yleensä kaikki ajattelevat, ettei kaikkien pidä opettaa.
Heidät on opetettu ajattelemaan niin.
Moni jae kuitenkin vahvistaa, että asia on niin, esimerkiksi lähetyskäsky.
Kaikki uskovat, että se on käsky kaikille.
Korinttolaiskirjeessä sanotaan, että jokaisella on tuotavana opetus.
Kolossalaiskirjeessä sanotaan, -
että asukoon teissä Kristuksen Sana ja opettakaa toinen toistanne.
Heprealaiskirjeen mukaan kaikkien olisi jo aika olla opettajia.
Opettajan tehtävä on tuoda esiin se, mikä pyhissä jo on.
Johannes sanoo, etteivät he ole ope- tuksen tarpeessa; heissä on jo voitelu.
Heissä on siis kirjan kirjoittaja, ja sen pitäisi riittää.
Viritetään se käyttöön ja opetellaan jakamaan totuutta.
Opettaessa oppii enemmän kuin opetusta kuunnellessa.
Jos haluaa seurakunnan oppivan, kannattaa laittaa ihmiset opettamaan.
Olen alkanut arvioida opettajia eri tavalla.
Opettajat pitävät kokeista ja testeistä.
Jos opetus on hyvä, saa 25 %. Se on reputus.
Jos opetus on hyvä ja ihmiset ymmär- tävät, saa 50 %. Sekin on reputus.
Jos opetus on hyvä, ihmiset ymmär- tävät ja soveltavat sitä elämäänsä, -
saa 75 %. Läpi menee rimaa hipoen.
Jos opetus on hyvä, ihmiset ymmärtävät, soveltavat sitä -
ja opettavat muita, saa 100 %.
Jos saamme seurakunnan johtajat tunnistamaan ensitulen ihmisissä -
ja päästämään sitä irti sekä antamaan Kristus-ruumiin olla ruumis, -
sen sijaan että johtajat tekisivät kaiken, alamme nähdä muutosta, -
joka siirtyy seinien ulkopuolelle.
Kun puhut muutoksesta, mieleeni tulee, -
että on olemassa kulttuurivallankumouksen aineksia.
Joskus yritämme muuttua täydellisiksi kristityiksi.
Sanot, että tarvitsemme kulttuuria, jossa tätä harjoitetaan yhdessä, -
kasvetaan lahjoissa ja tuetaan toinen toista.
Joitakin lahjoja ei ole tarkoitettu kirkon neljän seinän sisälle.
Silti seurakunnalla ei ole näkyä mistään muusta.
Jos haluamme muuttaa maailmaa, -
meidän täytyy mennä maailmaan muuttamaan sitä.
Maailman kulttuuria ei voi muuttaa menemällä siihen mukaan.
Meidän täytyy oppia olemaan vastakulttuuri.
Silloin seurakunta koostuu uusista ja voimautetuista ihmisistä.
Tehtävämme ei ole tehdä työt toisten puolesta vaan voimauttaa muita -
toimimaan kanssamme.
Uudet ja voimautetut luovat monia uusia ja voimautettuja tilaisuuksia.
Se on kuin tuli, joka vie mukanaan ja liikkuu.
Syntyy monia tilaisuuksia tavoittaa. Voimme valita niistä parhaat.
Jotkin toimivat, jotkin eivät.
Kun ottaa käyttöön uudet ja voimautetut tilaisuudet, -
niistä osa muuttuu apostoliseksi varmuudeksi.
Kun niin käy, todellinen hyvinvointi tulee kaikkien saataville.
Sitä Jumala tahtoo. Hän haluaa, -
että elämme nauttien rauhasta ja hyvinvoinnista.
Vain me voimme viedä sen maailmalle.
On todella innostavaa tietää, että se toimii niin teillä.
Se toimii! Se on tulta.
Se tarttuu, sytyttää ja palaa.
Se on todella...
On ollut hieno kokemus olla istuttamassa seurakuntaa -
ja nähdä, miten ihmiset alkavat käsittää, -
että he voivat tuoda oman panoksensa -
eikä heidän tarvitse vain kuunnella ja ottaa vastaan, -
vaan että voimme toimia yhdessä.
Minusta on kiinnostavaa ymmärtää, -
miten eri vahvuudet toimivat yhdessä, -
tunnistavat toisensa ja tekevät tilaa toisilleen.
Eräs asia on minusta hyvin käytännöllinen ja todellinen, -
koska vaimoni on profeetallinen.
Itse olen apostolinen.
Olemme saaneet harjoitella, miten se toimii käytännössä.
Sain kerran mielenkiintoisen näyn.
Joku rukoili puolestamme ja sanoi, -
että vaimollani on miekka, mutta minä kertoisin, -
mihin suuntaan sillä osoitetaan.
Se oli esimerkki siitä, miten profeetan tehtävään liittyy terävyys, -
mutta apostoli näkee laajemmin, mihin se pitää suunnata.
Olemme Neilin kanssa kehittäneet oman kielemme, -
jota käytämme kentällä.
Minulla profeettana on kyky nähdä -
Jumalan tahtoa vastaan nostetut esteet.
Voin nähdä niiden läpi. Voin nähdä meidät toisella puolella.
Tiedän, miltä siellä näyttää ja mitä voimme olla.
Tiedän, että toisella puolella on voimallista ja kaunista.
Näen läpi ja osaan viedä meidät toiselle puolelle, -
mutta perillä minulle pitää kertoa, mitä tehdä.
Kun olemme kentällä yhdessä, ei edes tiedä, mistä jää paitsi, ellei sitä koe.
Emme tiedä, mitä emme edes tiedä.
Olemme kulkeneet yrityksen ja erehdyksen kautta.
Kuljin pitkään vain itsekseni.
Aloimme oppia näitä asioita, kirjoittaa niitä ylös ja ajatella niitä.
Sitten aloin ottaa muita mukaan.
Kun Dezi tuli mukaan, apostolisessa ja profeetallisessa yhteisvaikutuksessa -
oli liikevoima, jonka olemassaolosta ei edes tiennyt, ennen kuin sitä kokeili.
Profeetallinen tiedustelutieto ruokkii apostolista tointa.
Näemme esteiden läpi ja murtaudumme niistä läpi.
Tuloksena syntyy jotakin, mikä voi jäljentää itseään ja kasvaa.
Emme olisi pystyneet siihen itsenäisesti.
Aikanaan yritin sulauttaa yhteen viiden lahjan APEPO-tiimin Japanissa.
Olemme olemassa tiiminä vain, -
koska alusta asti oli kaksi, jotka ovat mukana yhä: apostoli ja paimen.
Paimen saa jokaisen vahvuudet esiin.
Olemme olleet yhdessä koko tämän ajan, -
koska paimen ei ole sallinut ryhmän hajota.
Kun halutaan hitsata tiimejä yhteen, on parasta, että mukana on paimen.
Kun halutaan kehittää materiaalia, jolla opetetaan ihmisiä opettamaan, -
apostolin kumppaniksi kannattaa laittaa opettaja.
Kun halutaan avata uusia alueita, on tärkeää, että mukana on profeetta.
Kun halutaan kohdata uusia ihmisiä, tarvitaan evankelistaa.
Kaikki pitävät hänestä. - Totta.
Jokaisessa lahjassa on varjonsa.
Lahjat ovat kirkkaita, mutta ne luovat varjon. Jokaisen varjo on erilainen.
Syy on se, että niitä ei ole tarkoitettu toimimaan yksin.
Muut lahjat valaisevat niin, ettei jää varjopaikkoja, kun olemme yhdessä.
Millaisia käytännön keinoja olette keksineet, jotta voitte tukea toisianne?
On olemassa monia eri tapoja.
Esimerkiksi Phil, joka on paimen ryhmässämme, -
on liima, joka pitää meidät yhdessä.
Hänellä on oma laumansa paimennettavana.
Meillä kaikilla on omat työpaikkamme.
Kun Phil toimii paimenena laumassaan ja seurakunnassaan, -
hänen työssään on apostolinen säväys Neilin vaikutuksen ansiosta.
Hän lähettää apostoleja laumastaan.
Hän sanoo, että haastamme häntä aina johonkin uuteen, -
syvemmälle Kristukseen.
Voit kuvitella. Jos sen sekoittaa jollakin tavalla, -
veljeni haastavat minua aina, kun vietämme aikaa yhdessä.
Se tekee meistä parempia, vahvempia ja kauniimpia.
Emme pystyisi siihen ilman toisiamme.
Olen lähettänyt opetuslapsiani Globeen Dezin oppiin.
Joitakin olen lähettänyt Philin luo oppimaan lisää paimenuudesta.
Sellainen tuki hyödyttää meitä kaikkia.
Kerron kirjassani eräästä kokemuksesta.
Menin pastorien kokoukseen. He olivat kerran heimoani.
En ollut nähnyt heitä vuosiin. Koin, että jokin oli pielessä.
Näin, että kaikki oli ennallaan, mutta se ei ollut oikein.
Ihmiset olivat samoja.
He puhuivat samoista aiheista ja nauroivat samoille vitseille.
Ainoat asiat, jotka olivat muuttuneet, olivat vyötärömitta ja hiusraja.
Käsitin, etteivät he olleet muuttuneet.
Aivan kuin luokkakokouksessa, jossa ihmiset eivät olisi muuttuneet.
Minä olin muuttunut, -
koska olin viettänyt Dezin ja muiden kanssa 20 vuotta.
Se on arvokas asia.
Toivon, että kaikki voivat löytää itselleen tiimin, -
täydentää heikkouksiaan ja haastaa niitä, -
oppia vahvuuksistaan ja tulla paremmaksi tiimiksi yhdessä.
Saatana on pitkään yrittänyt varastaa nämä lahjat kyhäämällä väärennöksiä.
Kun joku väärentää rahaa ja ostaa sillä jotakin kaupasta, -
hän varastaa kaupan omistajalta.
Hän varastaa myös jokaiselta, joka käyttää valuuttaa, -
koska sen arvo laskee. Ihmiset epäröivät kuunnella -
puhettamme nykypäivän apostoleista ja profeetoista, -
koska saatana on vyöryttänyt markkinoille väärennöksiä.
Ihmiset luulevat tietävänsä asioista, -
mutta he ovat törmänneet väärennöksiin.
Raamatussa mainitaan viisi väärennöstä.
Apostolin väärennös on "isoinen apostoli", kuten Paavali sanoo.
Hän haluaa olla suuri. Hän haluaa hallita pyramidin huipulla.
Hän omii kaiken vallan itselleen. Hän haluaa olla karismaattisin.
He sanoivat Paavalille: "Kirjeesi ovat kovia, mutta henkilönä olet vähäinen."
He eivät ole apostolin varjoja.
Aidolla apostolilla on varjonsa, mutta aito apostoli ei ole väärennös.
Väärennös on valhe.
Monissa kirjoissa apostoliuden mittarina käytetään sitä, -
kenellä on suurin seurakunta ja eniten valtaa sekä kuka on suosituin.
Se on väärin.
Profeetan väärennös on väärä profeetta, -
joka puhuu väärää sanomaa.
Lisäksi hän vihjaa olevansa avain Jumalan salaisuuksiin.
"Minulla on vastaukset. Jos haluatte Jumalan luo, tulkaa luokseni."
Aito profeetta haluaa, että ihmiset itse kuulevat Jumalalta.
Evankelistan väärennös kiertää Jeesuksen mukaan mantereet -
ja tekee yhden käännynnäisen, helvetin lapsen.
Heitä on yhä. He kantavat kylttiä ja huutavat megafoniin: "Syntiset!"
Se ei ole todellista evankelismia.
Väärä paimen on palkkapaimen, joka tekee sitä vain työkseen.
Kun palkka lakkaa juoksemasta, palveleminen lakkaa.
Hän ei anna henkeään lammasten edestä.
Väärä opettaja opettaa harhaoppeja.
Hän vihjaa, ettei kukaan voi ymmärtää Jumalan Sanaa ilman häntä.
"Osaan kreikkaa ja hepreaa. Tunnen teologian.
Kerron, mitä se todella tarkoittaa."
Hän ei opeta opettamaan. Hänestä tulee ainoa totuuden lähde.
Ne ovat viisi väärennöstä. Ne varastavat meiltä.
Älä anna sen estää ajamasta takaa ensitulta, Jeesusta.
Olisi hienoa, jos alkaisimme ajatella seurakuntaa eri tavalla -
ja kuvitella, että Jumala kutsuu omansa -
ulos sunnuntain jumalanpalveluksen yhteydestä liike-elämään, -
pankki-, viihde-, koulutusalalle ja muille yhteiskunnan alueille.
Kunpa antaisimme Kristuksen valon loistaa niillä, -
emmekä varastoisi sitä vain seura- kunnan sunnuntaitilaisuuksia varten.
On hyvä, että sunnuntaitilaisuuksia järjestetään ja ihmisiä koulutetaan -
pyhäkoulutyöhön, ylistykseen ja ohjelmalehtisten jakamiseen, -
mutta Jumalan valtakunta on paljon enemmän kuin se.
Annetaan Jeesuksen ensitulen palaa meissä jokaisessa -
ja viedään valo pimeyteen. Kiitos seurasta!
MIKSET KYSY JUMALALTA NYT, -
MITÄ TEHDÄ SEURAAVAKSI -
JA MITKÄ ASIAT PITÄÄ JÄTTÄÄ?
MONINKERTAISTUKAA, TÄYTTÄKÄÄ MAA.
Suomennos: Marianne Tenetz